# Malebogo Molefhe

Malebogo Molefhe (Botswana,1980) Botswanako aktibista eta saskibaloiko jokalari ohia da. Zortzi tiro jaso ondoren, genero-indarkeriaren aurkako aktibista bilakatu zen. 2017an, Adorezko Emakumeen Nazioarteko Saria jaso zuen.

## Biografia

Molefhe 1980an jaio zen. Botswanako saskibaloiko selekzio nazionalean jokatu zuen, 18 urterekin profesionalki praktikatzen hasi zen kirolean.
Mutil-lagun ohiak 2009an eraso zion, 29 urte zituela. Erasoan zortzi aldiz tiro egin zion. Erasotzaileak bere buruaz beste egin zuen tiro batekin. Malebogo bizirik atera zen eta erasotik osatu zen, nahiz eta bizkarrezurrean lesio bat izan gurpildun aulkian utzi zuena.
Malebogo Botswanako irratian genero indarkeriatik eta etxeko indarkeriatik bizirik atera direnen defendatzaile bihurtu da. Tailerrak eta trebakuntzak antolatu ditu estatuko eta gobernuz kanpoko erakundeekin Botswanan.
Malebogok beren autoestimua indartzeko prestakuntza eman die gazteei, genero-zapalkuntzari eta etxeko beste abusu mota batzuei aurre egin diezaieten. Botswanako Hezkuntza Ministerioarekin batera, programa bat sortu zuen haurrek etxeko genero-indarkeriari buruz ikas dezaten. Gainera, Malebogok kirol paralinpikoak eta, oro har, emakumeentzako kirolak ere sustatzen ditu.
2017ko martxoaren 29an, Ameriketako Estatu Batuetako Estatu Departamentuak hainbat nazionalitatetako 12 emakumerekin batera, Emakume Adoretsuen Nazioarteko Saria eman zion Washington D. C.n. Botswanako lehen emakumea izan zen sari hori jasotzen. Nazio Batuen Populazioaren Funtsak iragarri zuenez, Botswanako emakumeen bi herenek baino gehiagok aurre egin behar izan diote beren bizitzan genero-indarkeria motaren bati.

## Ikus gainera

* Bakearen aldeko emakume bakezale eta aktibisten zerrenda

## Erreferentziak

* 1 2 (Ingelesez) International Women of Courage: Malebogo Molefhe. 2017-04-07 (Noiz kontsultatua: 2023-08-19).
* 1 2 (Ingelesez) «U.S. government gives injured Botswana hoops star award; Denver’s Craig Hospital gives wheelchair» The Denver Post 2017-04-10 (Noiz kontsultatua: 2023-08-19).
* ↑ (Ingelesez) KOLANTSHO Correspondent, CALISTUS. (2010-03-19). «Gunners start title defence» Mmegi Online (Noiz kontsultatua: 2023-08-19).
* ↑ Gharib, Malaka. (2017). «Shot By Her Boyfriend and Now Using a Wheelchair, She Found a 'New Me'». NPR..
* 1 2 3 «Biographies of the Finalists for the 2017 International Women of Courage Awards» web.archive.org 2017-03-29 (Noiz kontsultatua: 2023-08-19).
* ↑ U.S. Department of State. (2017-03-29). First Lady Melania Trump Poses for a Photo With International Women of Courage Awardee Malebogo Molefhe of Botswana. (Noiz kontsultatua: 2023-08-19).
* ↑ (Ingelesez) Youth, Botswana. (2017-03-31). «Malebogo Molefhe Becomes The First Motswana To Receive Secretary of State’s International Women of Courage Award!» Botswana Youth Magazine (Noiz kontsultatua: 2023-08-19).
* ↑ (Ingelesez) Nast, Condé. (2017-04-04). «I Was Shot By My Boyfriend. Now I'm Working to Make Sure That Doesn't Happen to Anyone Else» Teen Vogue (Noiz kontsultatua: 2023-08-19).

## Kanpo estekak

* «How the Tigress of Basketball Fought Back» Outlook (BBC World Service) 2020-09-22.
* Datuak: Q30728072
* Multimedia: Malebogo Molefhe / Q30728072